b'\n_START_ARTICLE_\nHenri La Fontaine\n_START_SECTION_\n\xc5\xbdivljenje\n_START_PARAGRAPH_\nLa Fontaine je bil rojen v Bruslju, \xc5\xa1tudij prava je opravil v stari Bruseljski svobodni univerzi. Leta 1877 postane \xc4\x8dlan zbornice, uveljavi pa se kot poznavalec mednarodnega prava. Tako on kot njegova sestra\xc2\xa0L\xc3\xa9onie La Fontaine\xc2\xa0sta zgodnja zagovornika \xc5\xbeenskih enakopravnosti in pridobitev volilne pravice za \xc5\xbeenske in sta tudi ustanovitelja Belgijske lige za \xc5\xbeenske pravice.\xc2\xa0Leta\xc2\xa01893 postane profesor mednarodnega prava v Univerzi v Bruslju, dve leti kasneje pa je izvoljen v belgijski senat kot \xc4\x8dlan socialisti\xc4\x8dne stranke. Kot podpredsednik senata deluje od leta\xc2\xa01919 do 1932._NEWLINE_La Fontaine se je \xc5\xbee zelo zgodaj za\xc4\x8del zanimati za delovanje Mednarodnega mirovnega biroja. Veliko vpliva in truda je vlo\xc5\xbeil v Ha\xc5\xa1ke mirovne konference leta 1899 in 1907. Biroju je predsedoval od leta\xc2\xa01907 pa do svoje smrti leta 1943.\xc2\xa0Prva svetovna vojna\xc2\xa0je prepri\xc4\x8dala La Fontaina o nujnosti mednarodnega sodi\xc5\xa1\xc4\x8da po ponovni vzpostavitvi miru. Sam je predlagal \xc5\xa1tevilne mo\xc5\xbene \xc4\x8dlane tak\xc5\xa1nega sodi\xc5\xa1\xc4\x8da, kot so\xc2\xa0Joseph Hodges Choate, Elihu Root, Charles William Eliot in Andrew Dickson White.  Podpiral je zdru\xc5\xbeevanje vseh svetovnih mirovnih organizacij._NEWLINE_Bil je belgijski delegat pari\xc5\xa1ke mirovne konference leta 1919 in \xc4\x8dlan zasedanja Lige narodov 1920\xe2\x80\x9321.\xc2\xa0Ustanovil je organizacijo\xc2\xa0Centre Intellectuel Mondial (ki se je kasneje zdru\xc5\xbeila v okviru Lige narodov v In\xc5\xa1titut za intelektualno sodelovanje), ki je predlagala projekte, kot so svetovna \xc5\xa1ola, svetovna univerza in svetovni parlament. Leta 1907 je s\xc2\xa0Paulom Otletom ustanovil\xc2\xa0Union of International Associations, kakor tudi organizacijo, ki je kasneje postala\xc2\xa0International Federation for Information and Documentation (FID), prav tako s Paulom Otletom. Henri La Fontaine je\xc2\xa0bil prostozidar, \xc4\x8dlan lo\xc5\xbee\xc2\xa0Les Amis Philanthropes\xc2\xa0v Bruslju. Umrl je\xc2\xa014. maja 1943 v Bruslju.'